Valencia (autonóm közösség)

Valencia autonóm közösség (katalánul Comunitat Valenciana vagy País Valencià, spanyolul Comunidad Valenciana vagy País Valenciano) egy autonóm közösség Spanyolország keleti részén. A Sénia és a Segura folyók között terül el 23 255 négyzetkilométeren, földközi-tengeri partvonala 518 kilométer hosszú. Lakosainak száma 4,5 millió (2004-es adat). Valencia irányítása alá tartoznak a Columbretes-szigetek (Illes Columbretes) és Nova Tabarca. Ezek a határok nagy mértékben a hajdani Valenciai Királyság határait tükrözik. Valencia önrendelkezési törvénye kijelenti, hogy a hivatalos nyelvek a valenciai (katalán) és a kasztíliai (spanyol). Bár az 1978-as spanyol alkotmány kötelezi egész Spanyolország polgárait, hogy tudjanak spanyolul, a törvény a katalán nyelvnek speciális védett státuszt biztosít, az autonóm közösség „saját nyelveként” (llengua pròpia) hivatkozva rá. A lakosság tulajdonképpen katalán nyelvű, de az itteni nyelvet, bár ténylegesen nem különbözik a katalántól, hivatalosan valenciai nyelvnek nevezik. Valencia gyökerei egészen a 13. században létrejött Valenciai Királyságig nyúlnak vissza. I. Hódító Jakab (1213-1276) vezette Valencia taifáinak katalán és aragón gyarmatosítását. Az újkori Spanyolország történetében az első kísérlet arra, hogy Valencia országa önálló önkormányzatot kapjon a második spanyol köztársaság idején történt, 1936-ban, de kitört a spanyol polgárháború, és a valenciai függetlenségi mozgalmat fel kellett függeszteni. Csak nemrég, a valenciai önrendelkezési törvény reformja után ismerték el Valenciát hivatalos nemzetiségnek. Fekvése Népessége Urbanizáció A Spanyol Statisztikai Hivatal 2019. januári adatai szerint 5 003 769 fő lakik a régióban, amivel a negyedik legnépesebb autonóm közösség az országban. A legnépesebb városai Valencia, Alicante, Elche és Castellón de la Plana. Népessége alapvetően a Júcar, a Turia, a Segura és a Vinalopó folyók mentén húzódó, termékeny talajú vidékeken és a tengerparton levő kikötővárosokban koncentrálódik. A legfontosabb kulturális és történelmi városok Valencia, Alicante és Elche. Valencia a régió kulturális, történelmi, kereskedelmi központja, a Földközi-tenger 5. legfontosabb kikötővárosa. Alicante jelentős kikötőváros, turisztikai, kulturális központ, a Costa Blanca tengerparti terület legnagyobb városa, Elche pedig egyházi központ. Nagyvárosi övezetek Természetvédelem Természeti parkok: Alicante tartomány: Carrascar de la Font Roja El Fondo Llacunes de la Mata i Torrevella Massís del Montgó Marjal de Pego-Oliva Penyal d’Ifach Salines de Santa Pola Serra Gelada Serra de Mariola Castelló tartomány: Desert de les Palmes Prat de Cabanes-Torreblanca Serra Calderona Serra d’Espadà Serra d’Irta Illes Columbretes Tinença de Benifassà Parc Natural del Penyagolosa Valencia tartomány: L’Albufera Marjal de Pego-Oliva Serra Calderona Serra Mariola Gorges del Cabriol Parc Natural de Xera - Sot de Xera Parc Natural del Túria Parc Natural de la Pobla de Sant Miquel Közigazgatás Hagyományosan a területet comarcákra osztják, de 1883-ban, Spanyolország többi részével együtt, tartományokra is felosztották. Valencia 32 comarcából és három tartományból áll: Castellón, Valencia és Alacant. Tartományok Járások Önkormányzatok Önkormányzatainak (municipis/municipios) száma: 541. Források Irodalom Baedeker Spanyolország (Ikon Kiadó Kft., Bp. 1992) ISBN 963-7948-14-7 További információk Valencia hivatalos honlapja Valencia city tourist guide City of Arts and Sciences